Dôvodová správa

1. Všeobecná časť

Návrh zákona, ktorým sa mení a dopĺňa zákon č.311/2001 Z.z. Zákonník práce v znení neskorších predpisov predkladajú do Národnej rady Slovenskej republiky poslanci Jana Vaľová, Robert Fico, Ladislav Kamenický, Viliam Záhorčák, Richard Takáč.

**Cieľom návrhu je podporiť darovanie krvi, ako úkonu vo všeobecnom záujme, prejavu vzájomnej pomoci a spolupatričnosti, podporiť ochranu zdravia darcov krvi a zjednotiť prax pri poskytovaní pracovného voľna pre darcov krvi.**

Podľa platnej právnej úpravy, Zákonníka práce zamestnávateľ poskytne zamestnancovi pracovné voľno s náhradou mzdy v sume jeho priemerného zárobku na účasť na darovaní krvi, aferéze a darovaní ďalších biologických materiálov. Pracovné voľno patrí na nevyhnutne potrebný čas a to za čas cesty na odber a späť a za čas na zotavenie po odbere, pokiaľ tieto skutočnosti zasahujú do pracovného času zamestnanca. Podľa charakteru odberu a zdravotného stavu darcu môže lekár určiť, že čas potrebný na jeho zotavenie sa predlžuje, najviac po dobu zasahujúcu do pracovného času v rámci 96 hodín od nástupu cesty na odber. Ak nedôjde k odberu, poskytne sa pracovné voľno s náhradou mzdy v sume jeho priemerného zárobku len za preukázaný nevyhnutný čas neprítomnosti v práci (§138 ods.2).

Od právnej úpravy pracovného voľna pre darcov krvi v roku 2003 prax ukázala, že táto úprava je nejednoznačná a zamestnávatelia pri poskytovaní pracovného voľna darcom krvi postupujú rozdielne, počet darcov krvi nie je dostatočný, v dôsledku čoho sa dlhodobo opakujú situácie, že Národná transfúzna služba musí vyzývať obyvateľov na darovanie krvi, čo možno nájsť aj na jej stránke <http://www.ntssr.sk/239/vyzva-na-darovanie-krvi>krv, p

Nepriaznivú situáciu v darcovstve krvi si uvedomujú tak zdravotné poisťovne ako aj zamestnávatelia ale aj samosprávne orgány, napr. vyššie územné celky, ktorí sa snažia rôznymi benefitmi pre darcov krvi motivovať poistencov a zamestnancov k darovaniu krvi, ako príklad možno uviesť informácie verejne dostupné na stránkach zdravotných poisťovní ako aj na stránkach zamestnávateľov, vyšších územných celkov, ako aj v kolektívnych zmluvách a mnoho darcov krvi odchádza zo Slovenska darovať krv do zahraničia za finančnú odmenu.naše

Aj pod vplyvom epidémie koronavírusu, ale aj z dôvodu potreby prehodnotenia zákonnej úpravy poskytovania pracovného voľna pre darcov krvi, ktorá sa ukázala ako nejednoznačná a ktorá nezabezpečuje rovnaký postup zamestnávateľov pre všetkých darcov krvi pri poskytovaní pracovného voľna a zároveň za účelom podpory darcovstva krvi a ochrany zdravia darcov krvi aj vytvorením takých podmienok, ktoré napomôžu zvýšiť ich počet, ako aj motiváciu k darovaniu krvi navrhuje sa jednoznačne upraviť, že za nevyhnutne potrebný čas (čas cesty na odber a späť a čas na zotavenie po odbere), sa považuje pracovný deň, v ktorom došlo k odberu krvi a aferéze alebo odberu ďalších biologických materiálov.

Možnosť lekára určiť, že čas potrebný na zotavenie po odbere sa predlžuje podľa charakteru odberu a zdravotného stavu darcu najviac po dobu zasahujúcu do pracovného času v rámci 96 hodín od nástupu cesty na odber zostáva zachovaná.

Návrh zákona je v súlade s Ústavou Slovenskej republiky, ústavnými zákonmi a všeobecne záväznými právnymi predpismi, medzinárodnými záväzkami Slovenskej republiky, ako aj s právom Európskej únie.

Predložený návrh zákona bude mať dopad na verejné financie, rozpočty obcí a vyšších územných celkov a podnikateľské prostredie a nemá negatívny vplyv na životné prostredie, na zamestnanosť a informatizáciu spoločnosti. Vzhľadom na to, že už v súčasnosti zamestnávatelia poskytujú zamestnancom rôzne benefity a darovanie krvi majú pokryté v Vzhľadom na to, že už v súčasnosti zamestnávatelia poskytujú zamestnancom rôzne benefity a darovanie krvi majú pokryté vo kolektívnych zmluvách vyššieho stupňa možno predpokladať, že dopad zákona na verejné financie, rozpočty obcí a vyšších územných celkov a podnikateľské prostredie bude nižší ako je vyčíslený.

kolektívnych zmluvách vyššieho stupňa možno predpokladať, že dopad zákona na verejné financie, rozpočty obcí a vyšších územných celkov a podnikateľské prostredie bude nižší ako je vyčíslený.

1. **Osobitná časť**

K Čl. I.

Navrhuje sa za nevyhnutne potrebný čas a to za čas cesty odber a späť a za čas na zotavenie po odbere považovať pracovný deň, v ktorom došlo k odberu.

K Čl. II.

Ustanovuje sa účinnosť zákona od 1.januára 2021.